تورکیه عراق-ین صلاح الدین ویلایتینه باغلی توزهورماتو قصبه‌سینده بومبا یوکلنمیش ماشینلا ائدیلن هوجومو پیسله‌دی.
خاریجی ایشلر ناظیرلیگی‌نین باش ساغلیغی وئردیگی آچیقلاماسیندا بیلدیریلیب کی، بو هوجومو سرت شکیلده قیناییر، دوست و قارداش عراق خالقینا باش ساغلیغی، حیاتینی ایتیرن‌لره الله‌دان رحمت و یارا‌لی‌لارا عاجیل شفا دیلییریک.
قئید ائدک کی، توزهورماتو قصبه‌سینده اؤتن گون بومبا یوکلو ماشینلا ائدیلن هوجومدا 23 نفر حیاتینی ایتیرمیش، 60 آدام ایسه یارالانمیشدی.
تهلوکه‌سیزلیک قوه‌لرین‌دن الده ائدیلن معلوماتا گؤره، بومبا یئرلشدیریلمیش ماشین توزمورماتو قصبه‌سینده کی ال-عسگری محله‌سینده بازار یئرینده پاتلادیلدی.
تورکمن‌لرین سیخ یاشادیغی توزهورماتوداکی هوجومون مسئولیتینی هله ده اوزرینه گؤتورن اولماییب.
